Peterjasie Patriot #153
Welkom aan alle nuwe intekenare! Daar is 'n hele paar resepte eBoeke om te gaan aflaai ondertoe. By die resepteafdeling is daar 'n aantal welbekende resepte om jou versameling mee aan te vul.
Daar is ook 4 pasella resepte eBoeke om te gaan aflaai, hoop hulle kom handig te pas.
Hierdie sal die laaste brief van die jaar wees, ek gaan bietjie tyd spandeer om die webwerf op te gradeer, dis nogal tydsaam. Dankie vir die ondersteuning oor die afgelope jare, ek waardeer dit regtig baie. Hoop julle het ook die briewe geniet, net soos ek dit geniet het om hulle saam te stel.
Kry inligting oor al die Springbokke se wedstryde hierdie jaar. Loot Eksteen het dit mooi saamgevat, gaan kyk ondertoe en laai dit vir jou af.
Foto kompetisie - stem asseblief?
Ek het ingeskryf vir Bush Warriors se Foto Kompetisie. My foto, die klein apie, het nou al foto van die dag, toe foto van die week gewen en staan nou in lyn vir Foto van die Maand.
Klik hier om na die fotos te kyk en as jy dink die apie is oulik, klik asseblief die blokkie langs my naam (Peter Thomas) en kom ons kyk of ons die foto kan laat wen.
Hier is iets wat werk, jy word nie oornag ryk nie, maar oor 'n tydjie sal dit vir jou ekstra inkomste inbring, al wat dit jou gaan kos is 'n geringe maandelikse fooi. Dis nie 'n foefie nie, ek het ingeteken en ek kry elke maand 'n krediet in my rekening, so dit kos my niks. Sluit gratis an ek kyk die kat uit die boom.
Die Jare 70 se propaganda-rolprente
In hierdie episode van DIE AFRIKAANSE ROLPRENT GISTER EN VANDAG die propaganda-rolprente van die jare sewentig en 'n paar slim rebelle....
Vir my was Bertrand Retief se SES SOLDATE 'n ironiese ervaring, want dit was veronderstel om ons troepe in die sewentigerjare te motiveer om te gaan veg. Dit wou ook wys hoe "lekker" die kameraderie in die weermag eintlik is of veronderstel is om te wees. Dit is verfilm in die Danie Theron Krygskool duskant Kimberley waar ek pas my Weermagopleiding voltooi het. Ek het my vergaap aan hoe rolprente die waarheid kan verdraai, want my weermag-opleiding in dieselfde bungalow waar die film geskiet is en op dieselfde paradegrond waar ons byna doodgedril is, was nooit so snaaks, lekker, bemoedigend, prettig of vrolik soos SES SOLDATE dit gemaak het nie.
SES SOLDATE bevat 6 stereotipe Afrikaanse en Engelse ouens. Richard Loring is die slap, koel Engelsman Soutie, Lieb Bester is die militaristiese Afrikaner boerseun Liebling, Ken Hare is die hardekwas Tiny, Friedrich Stark die lieftallige Poepies en Barry Trengrove 'n sagte, genuanseerde en gesensureerde weergawe van wat veronderstel is om 'n sersant te wees. Ek het nooit met so 'n simpatieke en vriendelike sersant te doen gehad in my Weermagdae nie. Inteendeel! Maar die ma's en pa's in die teaters het goedig gelag vir die sersant se kwinkslae. Aanvanklik is die manne rou rowe, die weermag wag om hulle in te breek, hulle moet veg vir hulle land en hulle word geïnisieer... ai, hoe lekker is die eerste drilsessie in SES SOLDATE met die ER ene tog nie.
Natuurlik beland die manne, o.a. Sydney Chama as Chico op die Grens en moet hulle hul opleiding nou toepas. Na 'n skermutseling of twee vier hulle die lekkerte van die Weermag en nog 'n veldslag wat gewen is. Die enigste ligpunt: was 'n WÊRELD SONDER GRENSE wat jare daarna eers gewaag om aan die hand van Scott Scott en Marcel van Heerden die Weermag en die gruwels van die stryd op die Grens te wys soos dit werklik was. SES SOLDATE is geregisseer deur BERTRAND RETIEF, self met Weermag-verbindings. Die Weermag hou 'n stewige ogie oor die verfilming en gee hul volle samewerking. Mens sou dus aanneem dat hulle ook die draaiboek sou goedgekeur het. Ek weet van min van my weermag-kamerade wat SES SOLDATE geglo of waardeer het. Maar toe begin Regardt van den Bergh regie doen en vat nog 'n
Die taalgebruik raak los en ontspanne, die redigering vinnig en byderwets, die spel natuurliker en die karakters meer geloofwaardig. Dit is mense hierdie met wie almal kan identifiseer.
Regardt vd Bergh het van kleins af saam met rolprente grootgeword, want sy ouers, Gert van den Bergh en Dulcie van den Bergh, het gereeld in films opgetree, en Regardt self het skitterende vertolkings in rolprente soos Die Kandidaat gelewer. Hy vat toe die Weermag met 'n siniese grinnik en draai hom op sy kop met 'n gemaklik wip in sy straatwys stap. Hy kon nie die weermag kritiseer nie, want dan het die sensors die film verbied. Hy kon ook nie afkeurend daaroor frons nie, want dan sou dit geen silwerdoek gehaal het nie. Hy wys net die paradokse in die Weermag in 'n hardekwas-fliek wat eintlik 'n satire op die lewe in die Weermag is: BOETIE GAAN BORDER toe met 'n jong, parmantige Arnold Vosloo as 'n verwende Afrikaner-seun wat nie 'n uniform wil aantrek nie. Dié slag kon troepe lag, herken en identifiseer. Hier maak Boetie se stiefpa hom 'n aanbod wat hy nie kan weier nie.
Dialoog het nog nooit so los en natuurlik in Afrikaanse geklink nie. Johan Coetzee en Cor Nortjé het die spitsvondige en, vir daardie tyd, gewaagde draaiboek met sy kwistige in-die-kol-humor geskryf, en verskeie bekendes maak hul debuut in die rolprent. Eric Nobbs is puik as die wrede Sersant Majoor, en Frank Dankert, Frank Opperman en Janie du Plessis pop op in rolle wat hulle oornag bekend maak. Regardt se regie was flink, ekonomies, vlot en opwindend. En BOETIE GAAN BORDER TOE trek die borstrok uit, noem 'n ding op sy naam en wys 'n Suid-Afrika en 'n nuwe, moderne Afrikaner op die rand van verandering . Vergelyk bv. SES SOLDATE se sersant met HIERDIE woeste sersant, Eric Nobbs, wat die troepe verwelkom.
Die vervolg, BOETIE OP MANEUVERS vat die storie 'n bietjie verder. Boetie is steeds in die weermag, nou al 'n ouman wat nie meer rondgeneuk word nie... hy soek 'n 7-dae pas en sy meisie, Janie du Plessis wag by die huis. Maar nie soos die suiwer astertjies van die jare 60 nie. Hierdie meisie is byderwets en moeilik. Ian Roberts doen 'n briljante vergestalting van 'n kwaai korporaal wat die oumanne vieslik rondfoeter. Luister na Johan Potgieter se natuurlike troepe- dialoog en die doodgewone taalgebruik wat vir sê dis regtige mense wat hier praat.
BOETIE OP MANEUVERS het die Afrikaanse rolprent na 'n wonderlike ontspanne en moderne plek geneem waar hy nog nooit was nie.
Maar voor die Boetie-fenomeen, kom televisie en Franz Marx begin films maak. Hy skryf die draaiboek vir DIE VLINDERVANGER, waarin vroue baie geskreeu het en rondgehol het, gegrond op 'n gewilde roman van die jare sewentig. 'n Bekommerde ma, Marie du Toit, en haar dogter, Annelize du Toit, daag by 'n vakansie-oord duskant Rustenburg op wat deur 'n reeksmoordenaar geteister word.... Hulle word ingelig oor die gevaar.
'n Ontstelde moeder ontdek 'n lyk langs die idilliese waterpoel. Wie kon die moord gepleeg het? Chris du Toit as die aantreklike eienaar Lourens Wiid wie se vrou in vreemde omstandighede dood is. 'n Vleispaleis-blonde held wat maar net staan en mooi lyk en agter die jong Marina aan is? Magda Beukes, kompleet in 'n sjoebroekie, as 'n winkelassistente? PW Marais as 'n stroewe en nuuskierige opsigter of Monica Breed as sy praatsieke vrou? Of Franz Marx as die stuurs Clark Ashley, die pierewaaier wat al wat vrou is in die vakansie-oord verlei en wie se vriendin vermoor is? Lourens Wiid gee hier inligting aan Ester Benade, Marie du Toit, nadat sy op die lyk afgekom het. Hier praat Chris vir die eerste keer met sy eie stem.
Almal staan onder verdenking. Koos Roets doen hier 'n gewaagde ding as kameraman in 'n tegniek wat nog nie so dikwels in daardie dae gebruik is nie, maar wat direk oorgeneem is van die Hollywood-rillers soos EYEWITNESS: die kamera word met die hand vasgehou en agtervolg die onskuldige meisie deur die bosse terwyl sy deur die moordenaar gejaag word. En in 'n dramatiese ontknoping word die moordenaars ontmasker. Wie dit was? Jy sal maar self na DIE VLINDERVANGER moet kyk om vas te stel. Franz maak nog baie rolprente in hierdie jare soos Agt Vroue, PRINS VAN PRETORIA, EN DIT WAS AAND EN DIT WAS MôRE en Skaduwees van Gister. Volgende week meer oor sy rolprente.
Maar terselfdertyd maak nog 'n gewilde fors sy verskyning: 'n joernalis wat radioverhale begin skryf wat geweldig gewild word: Jan Scholtz.
Sy Môre Môre stel twee nuwe sterre aan die Afrikaanse rolprentfront bekend: Hans Strydom en Sybil Coetzee. Hier gebeur die onnoembare: 'n skooldogter raak op haar onderwyser verlief, maar haar kêrel, 'n gemene Johannes Slabbert, hou hulle dop. Uiteindelik word die skooldogter op die sportveld deur 'n spies gedood. Maar Jan Scholtz se verhale het nie net oor wroeging gegaan nie. Hy begin 'n reeks rolprente, en ook TV-reekse, waarin 'n onpaar paar deur bevooroordeelde ouers verhoed word om hul liefde te vind. DIE WINTER VAN VEERTIEN JULIE, DADA EN DIE FLOWER, SNIP EN RISSIEPIT en 'n rolprent wat 'n jong akteur, Ryno Hattingh in KIEPIE EN KANDAS bekendstel in 1980. Hier, in 'n tipiese Jan Scholtz-toneel, ontmoet Kandas na 'n ligte ongelukkig 'n ou liefde, Kiepie, gespeel deur Debbie Labuschagne.
Kiepie en Kandas. Net voor televisie begin, in 1974, word 'n allemintige 33 rolprente uitgereik waarin vervaardigers vir oulaas probeer om die volk in die fliek te kry voordat die kassie hulle sou vaskluister. Daar is komedies soos PENS EN POOTJIES en hordes verfilmde radioverhale soos Jan ScHoltz se DIE KWIKSTERTJIE, die vervolg op Môre MôRE, ASOOK Geluksdal, Ongewenste Vreemdeling en weer 'n Beyers Boshof-storie, Dans van die Flamink met nog 'n nuwe rolprentheld uit AANSLAG OP KARIBA, Rod Alexander, spanningsprente soos DOOIE DUIKERS DEEL NIE met Sandra Prinsloo en Marius Weyers, Katinka Heyns en Tobie Cronjé in BABBELKOUS EN BRUIDEGOM, selfs 'n verfilmde fotoboekie, SUSTER THERESA, die emosionele VANG VIR MY 'N DROOM, die formidabele Babs Laker teenoor skoonheidskoningin Anneline Kriel in SONNEBLOM UIT PARYS en MET LIEFDE VAN ADELE. En tussenin sing Hans Strydom en nog 'n opkomende jong ster, Alice Krige, onlangs in SKIN te sien in VERGEET MY NIE!
En die ligpunt en vernuwende fors tussen al hierdie strooivermaak? MANIE VAN RENSBURG in die volgende episode van DIE AFRIKAANSE ROLPRENT GISTER EN VANDAG.
Hierdie keer is daar 4 eBoek om af te laai, regs klik net op die skakel en laai af na jou rekenaar.
217 Egte Afrikaanse resepte
Rugby inligting - Toetswedstryde
Klik hier om vir Loot 'n epos te stuur, dalk kan hy die dokumente vir jou op 'n weeklikse basis stuur
Moet nou nie dink ek is ondankbaar nie, maar demit, my ma het hierdie goete gekoop by die winkel wat my veronderstel is om te laat lekker ruik maar as ek sien sy spuit, dan hol ek dat ek so klyn word in ons huis. Ek is 'n hond nie 'n dem model nie maar ma se ek stink.
Dis haar skuld sy gaan stap met my in die parkie en daar kry ek 'n ou blik vis, nogal middle cut, en daar is nog in. Toe traai ek die laastes uitkry. Gits, toe sy my gewaar het ek noggie genoeg gevreet nie, en sy gryp die blik en ek hop hop om nog te kry en sy raas man. Ma is kwaai. Toe kom ons huis toe en sy was my bek maar sy se ek stink steeds na vis. Dis toe sy die spray gryp en my bydam. Ek ruik nogsteeds vis, en sy kan maar planne maak, maar ek het 2 dooie hadeda babas gesien le in die parkie, en as sy nie kyk nie, gaan ek daar amok maak!
Sy het vanaand DRIE maal met my gaan stap sy se ek het te veel energie maar jissie ek is nog 'n jong hond en ek het 'n nuwe maatjie WILD in die parkie gekry. Ek noem hom soma MILO maar hy is Wild maar wie noem 'n hond Wild? Ek speel hom so moeg hy lê later net en kyk na my deur die lang gras. Dan gaan lê ek ook maar. Hy pie oral en ek moet net koes of hy pie op my. Hoekom los seuntjie honne oral p-mail?
Eergister het iets ergs gebeur hier loop 'n great dane hond ook maar altyd aan 'n band dan spring ek teen haar op en ek perform. Toe maak haar ma haar los, en ek skrik so, ek hol en hol en die great dane hol agter my aan ek dog die aarde skeur oop toe begin ek gil en hol ini rondte maar die hond is amper op my toe gil ek en my ma roep my en ek hol na haar. Ek was skaam want ek het myself natgepie. En toe word ek gebad en ek haat bad maar ma se ek moenie dink ek lê met pieboukies in haar bed nie. Daai nag toe trap ek ha lekker weer van die bed af en ek jaag haar gunsteling kat van die 'prinsessie kussing' want sy wil mos vir my bad!
Ek het nou net 'n hou gekry want ek los nie die katte vanaand uit nie ma se ek dryf haar na drank maar sy lieg sy drink net rooibostee ek kyk mos.
Die vaal kat het my oor Sondag stukkend gekap oor ek hom wou vertel ek gaan hom vasdruk en vrekbyt as ek hom kry. Ma se sy slaan my meer as een hou as dit gebeur. En die wit kat lag, want ek het maar nie die moed om agter haar aan te blaf nie. Sy het net nou so gestap, en ek agterna. Dan gee sy 'n tree, en ek gee ook een. Maar ma het mos 'n dem klokkie aan my nek gesit en dan hoor die wit kat ek bekruip haar en dis niks lekker nie want sy weet dan waar ek is.
Ek het vanoggend in die klein grys kat se bedjie gaan opkrul. Dan kan hy nie daar gaan lê nie en hy is maar lekker bang vir my tande! Ma se ek moet so aangaan, sy trek my tande. Nou grawe ek aspris haar simpel stukkie grasperk vol gate en ek het al haar alstromerias uitgegrawe want toe gooi sy rooipeper waar ek gate grawe lat ek kan ophou maar ek gaan grawe net op 'n ander plek sy het toggie so baie rooipeper nie.
Ek gaan nou le op haar bed. Haar top lê daar en miskien kan ek bietjie daar kou. Soos ek gisteraand die kombers op die bed gekou het!
Paul Roodt het ons so stil-stil kom verras met sy uitmuntende spel so 'n klompie jare gelede. Sedertdien is hy 'n gereelde gesig by die Boeremusiekgilde. Saam met vroulief Betsie vermaak hulle die boeremusiekliefhebbers op talle byeenkomste. Op die oomblik dra sy orkes 'n bietjie swaar want hy het swaargewig Pieter Zwart in sy orkes by gekry – swaar in die sin dat Pieter Zwart sy gewig by hom ingegooi het en nou is hulle twee gewigtige konsertinaspelers in dieselfde orkes.
Goeie môre …. Ons is tans nie tuis nie, maar laat asseblief 'n boodskap na die toon.
As jy een van ons kinders is, druk die nommer kind wat jy is en druk dan een van die volgende nege opsies,
sodat ons by ons terugkoms kan weet wat ons moet doen:
5. As julle wil hê dat ons die kinders by die skool moet gaan haal, druk 6
6. As julle wil hê dat ons vir julle 'n maaltyd moet voorberei, druk 7
9. As julle ons vir ete gaan nooi, of ons teater toe wil vat, begin praat, ons luister.
By die Royal Show in Pietermaritzburg het hulle 'n kerriekompetisie. Beoordelaar Nommer 3 is 'n kos-kritikus genaamd Frank, wat vanuit die Verenigde State op besoek is.
Sy verslag: 'Onlangs was ek by die Royal Show in Pietermaritzburg waar ek gevra is om as 'n beoordelaar op te tree tydens 'n kompetisie vir kerriegeregte, aangesien die oorspronklike beoordelaar skielik siek geword het. Ek was juis net op pad na die biertent langsaan. Ek is deur die ander twee beoordelaars (Natalse Indiërs) verseker dat die kerrie nie te sterk is nie, en ek sou in elk geval gratis bier kon kry van die biertent langsaan om die brand af te sluk. Nouja...
Kerrie Nommer 1 - Singh se MANIAC MONSTER tamatiekerrie...
Beoordelaar Nommer 1 -- 'n Bietjie swaar op die tamatie. Ligte skop.
Beoordelaar Nommer 2 -- Goeie egte tamatiesmaak. Baie matig.
Beoordelaar Nommer 3 (Frank) -- Genugtig, wat de %^&* is hierdie goed? Jy kan verf hiermee verwyder. Bring my twee biere en blaas die vlamme uit! Hierdie mense is mal.
Kerrie Nommer 2 - PHOENIX BBQ CHICKEN-kerrie...
Beoordelaar Nommer 1 -- Effe gerook, met 'n waarneembare ligte hoendersmaak. Ligte chilli-geur.
Beoordelaar Nommer 2 -- Gawe BBQ-smaak, benodig meer peper ten einde ernstig opgeneem te word.
Beoordelaar Nommer 3 -- Hou hierdie gemors buite die bereik van kinders!! Die pyn!! Twee mense moes my kunsmatige asemhaling gee. NOG BIER!!
Kerrie Nommer 3 - Shani se beroemde 'BURN the GARAGE'-kerrie...
Beoordelaar Nommer 1 - Uitstekende kerrie met 'n branderigheid. Goeie skop.
Beoordelaar Nommer 2 - 'n Bietjie souterig, goeie gebruik van chilli-peper.
Beoordelaar Nommer 3 - Skakel 911!! Ek het 'n uraanpil ingesluk. My neus brand asof ek toiletskoonmaker gesnuif het. Die SOUT!! BIER!!! Iets het oor my tong geskraap, maar was nie in staat om dit te proe nie. Vimmie, die kroegmeisie, staan my by met hervullings.
Kerrie Nommer 4 - LALL se Lipverwyderaar...
Beoordelaar Nommer 1 - Vleiserig, met 'n volronde kerrie. Cayennepeper vars gemaal, effense skop. Baie indrukwekkend.
Beoordelaar Nommer 2 - Gemiddelde biefkerrie, kon meer tamatie gebruik het. Moet erken die chillipeper maak vir 'n afgerondheid. Tog is die kerries in hierdie kompetisie nie so sterk soos gewoonlik nie.
Beoordelaar Nommer 3 - My ore sing, my kop jeuk, sweet stroom van my gesig af, ek kan nie langer fokus nie. My maag maak woeste draaie. Vimmie het die bloeding op my tong laat ophou met nog BIER!! My lippe het blase.
CHILLI Nommer 5 - VERISHNEE se vegetariese VERSKEIDENHEID...
Beoordelaar Nommer 1 - Yl, maar tog robuuste vegetariese gemengde kerrie. Goeie balans van speserye en peper. Beoordelaar No. 3 toon tekens van ongemak.
Beoordelaar Nommer 2 - Die beste nog. Aggressiewe gebruik van peper, uie en knoffel. Werklik smaaklik.
Beoordelaar Nommer 3 - Kloppende pyn in my mond! My binnegoed is nou 'n reguit pyp gevul met plofbare swael. Bring 'n brandblusser! Gee pad agter my, almal behalwe Vimmie. Kan nie meer my lippe, mond en keel voel nie. Jy kon 'n handgranaat in my mond gesit het en die pennetjie uitgetrek het. My ore sing. Daar's lawa in my maag.
CHILLI Nommer 6 - NAIDOO se toonnaelkrulkerrie...
Beoordelaar Nommer 1 - Die perfekte slot. Hierdie is 'n goeie gemengde kerrie. Nie te sterk nie, maar volrond genoeg om homself te handhaaf.
Beoordelaar Nommer 2 - Hierdie laaste inskrywing is 'n goeie, gebalanseerde kerrie. Nie matig nie, maar ook nie warm nie. Ongelukkig het beoordelaar No. 3 flou geword en die kerriepot oor hom omgetrek. Arme man, wat gaan met hom gebeur as hy 'n warm kerrie teekom?
Beoordelaar Nommer 3 - Geen Verslag...
Met dank aan Gerhard Griesel. Om in te teken op hierdie graplys, stuur 'n e-pos aan
grapkas @ skoongrappies.com en maak die onderwerp 'Stuur'. Jy sal outomaties op die lys geplaas word.
25 maniere om jou woede te hanteer
Ek wil vandag kortliks 'n paar gedagtes met jou wissel oor die bestuur van jou woede. Ons almal ervaar een of ander tyd woede soos wanneer iemand teenoor jou verkeerd optree of jou inloop met een of ander saak. Maar dis nie oor hierdie woede waaroor ek in hierdie artikel wil praat nie.
Daar is 'n sekere tipe mens wat voorturend woedend is. 'n Mens wat loop met 'n knorrige geaardheid, met 'n humeur wat kort-kort ontplof en wat voortdurend aan die baklei is. Dit is vir hierdie mense wat ek vandag skryf.
Hoekom moet 'n mens met 'n knorrige ingesteldheid, met 'n smeulende innerlike woede, met humeurige uitbarstings, iets aan sy / haar woedebuie doen? Wel, ek kan sommer aan 'n hele klompie redes dink soos: dit doen jou gesondheid skade, verhoog jou bloeddruk, vergroot jou kans op 'n hartaanval, berokken skade aan jou menseverhoudinge. Daar is sekerlik nog veel meer redes.
Mense regverdig soms hul woede-uitbarstings en buffelagtige optredes deur te meen dat:
· hulle reg en ander verkeerd is
· niemand hulle verstaan nie
· hulle eerlik is oor hulle emosies en slegs maar uiting gee aan hul gevoelens.
Of hulle mense in die proses seermaak en afkraak is van minder belang. Dink maar aan die skade wat so 'n persoon aan sy gesin doen. Of die negatiewe impak van so 'n persoon in die werkplek. Mense wat hulle woede uitstort, ongeag wie hulle seermaak, se eiebelang is gewoonlik vooropgestel: "Ek is kwaad en nou sal ander dit ontgeld." Laat mens nogal dink aan die narcistiese persoonlikheid: verlief op die eie ek.
Die volgende riglyne kan jou help indien jy iemand is wat gereeld woede-uitbarsting het en dit graag wil verander:
1. Dit begin by 'n besluit dat jy wil verander. Die bestuur en beheer van jou woedebuie is 'n keuse wat jy maak.
2. Jy moet besef dat jy steeds woede sal ervaar, maar dat jy sal moet leer hoe om dit reg te bestuur en jou reaksie te verander.
3. Leer om na 'n situasie uit 'n ander perspektief te kyk en jouself in iemand anders se skoene te plaas. Vind 'n verduideliking waarom iets gebeur het. Dit sal jou help om te kalmeer en nie uit te bars in jou gewone ontploffings nie.
4. Begin met fisiese oefening. Wanneer jy oefeninge doen, lekker moeg raak en sweet, is dit 'n uitlaatklep vir jou opgekropte emosies en woede.
5. Eet gesond. Bly weg van stimulante soos suiker en kafeïen. Vermy alkohol wanneer jy in stresvolle situasies inbeweeg.
6. Woede is 'n natuurlike reaksie wanneer dinge verkeerd loop. Vind alternatiewe maniere om onaangename en moeilike situasies te hanteer. Skryf hierdie alternatiewe neer.
7. Doen aangename dinge in stede daarvan om uit te bars in woede. So kan jy vir 'n massering gaan of 'n ent langs die see gaan stap. Dit gee jou die geleentheid om rustiger oor 'n saak na te dink en ander maniere te vind vir die hantering van die probleem.
8. Skryf is 'n goeie manier om jou gevoelens uit te kry sonder om iemand direk aan te val. Dit gee jou ook die geleentheid om jou gedagtes agtermekaar te sit en 'n situasie behoorlik te ontleed. Skryf oor jou gevoelens, skryf waarom jy kwaad is en skryf die oplossings tot die probleem. Om 'n gedig of lied te skryf kan ook wonderlike terapie vir jou gees en gemoed wees.
9. Raak kreatief. Skilder iets, skryf 'n gedig, maak 'n beeld uit klei. Nelson Mandela het gesê: "Woede is 'n tydelike gevoel - jy vergeet dit gou, veral as jy besig is met positiewe aktiwiteite en houdings."
10. Luister na musiek. Onthou jy hoe Dawid vir Saul op die harp gespeel het om hom te kalmeer.
11. Vind die oorsaak van jou woede. So byvoorbeeld kan 'n slegte situasie by die werk jou kwaad maak, maar dan haal jy dit by die huis op jou gesin uit. Dit help immers nie om die mense wie vir jou lief is aan te val wanneer hulle nie die oorsaak van die probleem is nie.
12. Wanneer iemand jou kwaad maak, is dit goed om vir die persoon te vra dat jy daaroor wil praat. Hanteer die gesprek op 'n kalm wyse en verduidelik waaroor jy ongelukkig is sonder om in beskuldigings, hewige argumente en in bitterheid te verval. Probeer oplossing vind eerder as om tot 'n venynige uitbarstings oor te gaan. Matthew Henry het gesê: "Wanneer woede op die troon gaan sit, verlaat redelikheid die vertrek."
13. Vergewe die mense wat teen jou oortree het. Wanneer jy dit doen, heel jy die breuk wat ontstaan het. 'n Geskel en geskree vererger die situasie en verbrokkel verhoudinge verder. Fokus daarop om in vrede en harmonie 'n geskil op te los, sodat mense steeds vir jou respek sal hê.
14. Moenie ou koeie uit die sloot haal nie. Sommige mense sal in hul woede dinge uit die verlede ophaal om die ander persoon by te kom. Moenie dit doen nie. Fokus op die huidige situasie en hoe om dit te hanteer. So byvoorbeeld het James Dobson gesê: "Aanhoudende woede kan 'n huwelik doodmaak, veral wanneer dit spruit uit oënskynlike onreg uit die verlede wat nooit vergewe is nie."
15. Wanneer jy woedend wil reageer op 'n situasie, dink na oor die volgende woord: OORREAKSIE. Miskien kan jy 'n voorval herroep waar iemand teenoor jou oorgereageer het. Miskien jou onderwyser of 'n vriend of jou ouers. Hoe het jy gevoel toe iemand jou met 'n oorreaksie gekwets het. Bedink hoe jy die persoon, wat jou kwaad gemaak het, op 'n beskaafde en ordentlike manier kan benader, sonder dat jy jou selfrespek verloor, maar jy steeds wys dat jy ongelukkig is oor sy optrede en dit onaanvaarbaar is. Kry dus perspektief op saak, kry al die feite en beplan dan hoe jy dit gaan hanteer. Oorreaksie en impulsiewe optrede mag dalk net verdere skade doen en kan jy spyt wees daaroor.
16. Wanneer jy voor 'n situasie of persoon te staan kom en jy weet jy sal dit nie kan hanteer nie, onttrek jou eers. Hierdeur skep jy vir jouself die geleentheid om asem te skep en die saak te deurdink hoe jy dit gaan aanpak. Iemand het by geleentheid gesê: "Moet nooit 'n vuuroond só warm maak dat jy jouself skroei nie."
17. Plaas jouself in 'n ander persoon se skoene. Wanneer jy kwaad is, wil jy nie regtig weet wat die ander mens dink of voel of wat sy motivering is nie. Jou eie woede en emosies is dan prioriteit. Indien jy dit egter wel regkry om jou in die ander mens se plek te stel, verleen dit soms 'n perspektief aan jou wat 'n sekere voorval in 'n ander konteks plaas. Begrip vir 'n situasie / mens kan jou woede laat bedaar.
18. Kyk vir die positiewe in 'n gebeurtenis wat jou ontstel en kwaadmaak. Gewoonlik is die slegte en negatiewe aspekte skreeuend in jou gesig. Wanneer jy egter uitkyk vir die positiewe kan dit nuwe deure en geleenthede vir jou oopmaak.
19. Moenie die ou bekende waarheid vergeet hoe om jou woede in toom te hou nie. Haal asem met diep teue en tel tot by twintig.
20. Gesels met 'n vriend oor iets wat jou kwaad maak of 'n situasie wat jy nie hanteer nie. Kry sy mening en advies op die saak.
21. Terapie kan ook 'n goeie opsie wees. Soms is dit nodig om professionele hulp te kry vir byvoorbeeld depressie of angstigheid.
22. Kom weg uit die situasie. Was jou gesig, dit help om jou te kalmeer. Neem 'n stort indien dit moontlik is. Kom uit jou posisie. Indien jy sit, staan op en stap. Doen iets anders en kom in beweging.
23. Self praat. Praat met jouself in 'n situasie. Jy kan byvoorbeeld sê: "Ek is kwaad vir wat gebeur het, maar ek sal dit kan hanteer. Ek het nie nodig om in woede uit bars nie, want ek is in beheer van myself en die situasie."
24. Dink dink dink. Verander jou gesindheid van impulsiewe reaksie na: ek dink oor die situasie en sal besluit wat my respons sal wees. Jy is nie oorgelewer aan jou onbeteulde instinkte nie, maar jy is 'n denkende mens wat verantwoordelikheid aanvaar vir wat jy dink en hoe jy optree.
25. Bid en vra die Here om jou te help met die hantering van jou woede. Met Hom is jy tot alles instaat.
Iemand het eenkeer gesê: Vir elke minuut van woede, verloor jy 60 sekondes van geluk." Mag die bostaande punte jou help om op 'n sinvolle wyse jou woede onder beheer te kry. Mag jy in die proses jou selfrespek herwin en ook die respek en liefde van ander wen. Jy moet gemotiveerd wees om jou woede onder beheer te kry. Bostaande wenke en riglyne sal nie help indien jy nie in jou hart en siel oortuig is dat jy dit wil en sal doen nie.
Daar is 'n Latynse spreekwoord wat sê: "Hy wat sy woede oorwin, oorwin sy grootste vyand." Mag die jy die genade hiertoe ondervind.
'n Sprankie Sielkunde vir die dag
"Dit maak nie saak in hoe 'n mate iemand jou woede verdien nie - jou ergerlikheid kan daardie persoon nooit soveel skade berokken soos dié negatiewe emosies jóú aandoen nie." - John Wesley -
1 wortel opgesny
1½ eetlepel meelblom
Voeg vleis in goeie kastrol en laat lank prut met al die speserye totdat been sag word. Skep oortollige
vet af. Plaas wortels en bone by en laat deurkook.
Verhit op stoof met bietjie botter tot sag
Voeg 250 ml vars room by
Kook liggies vir ongeveer 20 mininute
Geur met swartpeper, sout en knoffel na smaak
1 desertlepel bruinsuiker
Meng bestanddele en gooi oor hoenderporsies. Bak totdat hoender gaar is.
mielieblom, aangemaak met 'n bietjie water
Plaas die afval in 'n kastrol, voeg die water by en plaas die deksel op. Laat die vleis opkook en skep
prut totdat die aartappels gaar is. Skep die oortollige vet af. Verdik die sous met aangemaakte
mielieblom. Kook ongeveer 45 minute lank in 'n drukkastrol. Die gaarmaaktyd van afval hang af van
die ouderdom van die skaap. Kyk liewer gereeld hoe sag die afval al is, ook wanneer dit in die
drukkastrol gaargemaak word, anders kook dit dalk te pap. Smelt die botter of margarien en soteer die
uie daarin totdat dit deurskynend is. Voeg die kerriepoeier en borrie by en braai dit effens. Voeg die
uie en aartappels by die afval, strooi die sout oor en voeg die suiker by. Roer dit goed deur. Kook dit
totdat die aartappels gaar is. Proe, en voeg nog geurmiddels na smaak, asook die asyn, by. Verdik die
sous met mielieblom (indien nodig).
10,5 ml korrelgis
6 x 250 ml meel
10,5 ml sout
Meng water, suiker en gis in bakkie met deksel en maak warm toe. Laat staan tot die mengsel good
skuim. Sif meel, sout saam in 'n groot mengbak. Voeg gismengsel by meel en genoeg louwarm water
by en knie goed. Bedek met 'n bottergesmeerde plastiek. Maak deeg warm toe met kombers. Laat vir 1
uur op warm plek staan om te rys. Wanneer dubbel gerys het, voeg botter by en knie deeglik af. Vorm
'n rondebrood en plaas in gesmeerde swart platboompot. Plaas gesmeerde plastiek bo-op deeg, dan
die deksel. Maak weer warm toe en laat weer vir 1 uur lank rys tot dubbel. Stel intussen die oond op
200. Haal die plastiek af, sit dan gesmeerde deksel op. Bak brood in vooraf verhitte oond vir 1 uur.
Haal uit, plaas op tafeldoek en smeer die hele brood met botter. Maak die brood dan toe en laat vir 'n
ruk toe staam. Wanneer koud sit in plastieksak.
½ koppie magarien
5 teelepel sout
Meng bestandele goed
½ koppie melk voeg 1 teelepel koeksoda en laat staan vir 'n rukkie
Meng bestandele al die bogenoemde
½ teelepel vanilla / lemoengeursel
Kook vir 5 minute
Voeg mengsel in stroop en bak vir 30 minute teen 180 grade.
125 ml suurlemoensap of asyn
10 ml wostersous
½ teelepels droë mosterd
1½ eetlepel peri-peri
Sout peper en suiker na smaak
Giet oor die hoenderlewermengsel, roer goed deur en laat vir eendag, prut oor lae hitte vir ongeveer 7
minute of totdat die sous lekker dik is. Bedien onmiddellik saam met vars broodrolletjies - as 'n
voorgereg, of saam met rys en 'n mengelslaai as hoofgereg.
Genoeg hoender vir gesin
Gemengde groente en sampioene
Bestanddele - Kors
Kruie en speserte
Kook die hoender en ui saam tot hoender sag is. Skep hoender uit die water en laat afkoel. Vlok die
hoender en hou eenkant. Kook nou die groente sommer in die hoender aftreksel. Gooi die meel en
bakpoeier in 'n mengbak. Gooi nou sout, peper en kruie en speserye na smaak in. Maak gaaitjie in
middel en breek die eier daarin. Meng goed en begin om melk stadig by te voeg. Die mengsel moet
slap wees maar nie te loperig nie. Meng die hoender en groente in 'n ander mengbak. Plaas nou die
hoender mengsel in 'n oondbak. Gooi die deeg nou oor die hoender en bak in 'n matige oond tot
5 ml Worcestorsous
Meng al die bestanddele saam. Marineer vleis (hoender, sosaties of steak) oornag. Braai vleis en geur
Sif droë bestanddele saam. Vryf 50 ml margarien in tot mengsel soos broodkrummels lyk. Klits eier en
melk saam, roer by meelmengsel in en meng tot 'n sagte deeg. Voeg nog melk by indien nodig. Verhit
water en 25 ml margarien tot kookpunt. Skep lepelsvol deeg in kokende water. Sit deksel op en laat
kook 15 minute. Moenie deksel oplig terwyl kluitjies kook nie. Skep kluitjies met 'n gleuflepel uit in 'n
diep opskepskottel. Strooi kaneelsuiker oor. Kook water waarin kluitjies gaar gemaak is weer. Voeg
kaneelsuiker by en giet oor kluitjies. Jy kan nog water byvoeg indien nodig.
Dan laat 'n mens dit gewoonlik vir sowat 3 dae staan sodat dit nou kan gis. Versnel die proses
gewoonlik deur so 'n halfteelepel kitsgis oor te strooi. Dan is dit sommer binne 'n dag gereed om te
drink. Plaas in yskas om koud te word.
2 snye brood geweek in ½ koppie melk
¼ pakkie fyn spek
1 appel in blokkies gesny
½ pakkie sampioensop - droog
1 koekie vleisaftreksel
Braai uie, vleis en spek in pan met 'n bietjie olie tot bruin. Druk brood in vleismengsel, gooi die res
van die bestandele by. Roer tot rooi van vleis weg is. Skep in gesmeerde bak. Meng eiers met melk
en gooi bo-oor. Bak ± 30 minute tot bruin.
15ml fyn naeltjies
25 ml fyn piment
7,5ml fyn neutmuskaat
Sny die vleis in blokkies van sowat 2cm x 2cm. Verwyder al die senings en meng die vleis. Sny die
spek in dobbelsteentjies Bedek die tafel of werkoppervlak met plastiek en sprei die vleistukkies daarop
uit. Meng die sout, peper en speserye en strooi dit oor die vleis. Sprinkle die asyn oor. Sit die mengsel
in 'n vleisskottel en laat dit 10 tot 15min staan. Maal al die vleis en voeg die varkspekblokkies by. Laat
dit nog 30 min staan en stop dan groot, goed skoongemaakte worsderm daarmee. Rooster of braai die
wors oor kole of in 'n braaipan oor matige hitte.
Klits versiersuiker en orley whip goed saam. Klits die poeding en melk ook. Voeg die twee mengsels
bymekaar. Doop beskuitjies in wyn en pak 'n laag in bak. Skep 'n laag van die vulsel bo-oor en rasper
sjokolade oor. Herhaal die lae. Laat in yskas om goed styf te word.
Meng water, suiker en gis in bakkie met deksel en maak warm toe. Laat staan tot die mengsel goed
200°. Haal die plastiek af, sit dan gesmeerde deksel op. Bak brood in vooraf verhitte oond vir 1 uur.
Roer meel in (die deeg moet sag wees om in die tertbakke te smeer - as te sag, voeg nog meel by).
Smeer baie dun in tertbakke. Bak tot ligbruin teen 180°C.
8 Koppies melk
1¾ Koppies suiker
4 Groot eiers, wit en geel geskei
2 Groot lepels margarine
1½ Koppies Maizena
1 Dessertlepel meelblom
Meng suiker, maizena, meel en eiergele eers met 'n bietjie van die melk. Klits dan die res van die melk
by. Plaas in kastrol en roer met houtlepel. Voeg margarien, vanielje en bakpoeier by. Roer en kook tot
dit dik is. Voeg dan styfgeklitste eierwitte by. Sprinkel met kaneel. (Vulsel genoeg vir 3 terte).
1 blik (283 g) room van sampioensop
1 blik (283 g) knopies sampioene
25 ml warm kerriepoeier
Braai ui en appel gaar en voeg kerriepoeier by. Voeg ander bestanddele by en laat stadig kook vir ± 10
minute. Pak hoender in bakskottel en gooi kerriemengsel oor. Bak in oond van 180 °C tot gaar.
Voorverhit oond tot 180° C. Smeer 'n oondvaste bak met margarien. Meng al die bestanddele goed en
gooi in bak. Bak vir 1 uur of tot gaar. Sny in blokke en bedien warm of koud met braaivleis.
Roer suiker in lou water en gooi gis by. Laat rys tot gis bo dryf. Sif meelblom en sout saam. Voeg olie